CELEX: 52017PC0161
Language: lv
Date: 2017-04-06
Title: Priekšlikums PADOMES ĪSTENOŠANAS LĒMUMS on subjecting the new psychoactive substance N-(1-phenethylpiperidin-4-yl)-N-phenylacrylamide (acryloylfentanyl) to control measures

EIROPAS KOMISIJA
            Briselē, 6.4.2017
            COM(2017) 161 final
            2017/0073(NLE)
            Priekšlikums
            PADOMES ĪSTENOŠANAS LĒMUMS
            on subjecting the new psychoactive substance N-(1-phenethylpiperidin-4-yl)-N-phenylacrylamide (acryloylfentanyl) to control measures
            
               
         
         
            
               PASKAIDROJUMA RAKSTS
            
            
               1.PRIEKŠLIKUMA KONTEKSTS
            
            
               Padomes Lēmums 2005/387/TI par informācijas apmaiņu, riska novērtējumu un kontroli attiecībā uz jaunām psihoaktīvām vielām
                  1
                paredz triju posmu procedūru, pēc kuras jaunai psihoaktīvai vielai Savienībā var noteikt kontroles pasākumus.
            
            
               2016. gada 17. novembrī tika izdots Eiropas Narkotiku un narkomānijas uzraudzības centra (EMCDDA) un Eiropola kopīgais ziņojums, kas sagatavots saskaņā ar Padomes Lēmuma 2005/387/TI 5. pantu. Pēc Komisijas un 11 dalībvalstu iesniegtā pieprasījuma Padome, ievērojot iepriekšminētā Padomes lēmuma 6. panta 1. punktu, 2017. gada 23. janvārī prasīja novērtēt riskus, ko rada jaunās psihoaktīvās vielas akriloilfentanila lietošana, ražošana un nelikumīga tirdzniecība, organizētās noziedzības iesaistīšanās, un attiecībā uz šo vielu ieviestu kontroles pasākumu iespējamās sekas.
            
            
               EMCDDA zinātniskā komiteja saskaņā ar Padomes lēmuma 6. panta 2., 3. un 4. punktu novērtēja ar akriloilfentanilu saistītos riskus. Zinātniskās komitejas priekšsēdētājs 2017. gada 24. februārī iesniedza Komisijai un Padomei riska novērtējuma ziņojumu. Riska novērtējuma galvenie rezultāti ir šādi.
            
            
               –Akriloilfentanils ir sintētisks opioīds. Pēc struktūras tas ir līdzīgs fentanilam — vielai, kam piemēro kontroles pasākumus. Viela Eiropas Savienībā ir bijusi pieejama vismaz kopš 2016. gada aprīļa un ir konstatēta 6 dalībvalstīs. 
            
            
               –Trīs dalībvalstis ir ziņojušas par 47 nāves gadījumiem, kas saistīti ar akriloilfentanilu. Vismaz 40 gadījumos akriloilfentanils bija nāves cēlonis vai varētu būt veicinājis nāves iestāšanos. Turklāt ir saņemtas ziņas, ka vairāk nekā 20 akūtas intoksikācijas gadījumos ir aizdomas, ka tās cēlonis bijis akriloilfentanils.
            
            
               Ievērojot Padomes Lēmuma 2005/387/TI 8. panta 1. punktu, Komisija sešu nedēļu laikā no riska novērtējuma ziņojuma saņemšanas dienas iesniedz Padomei iniciatīvu par kontroles pasākumu piemērošanu jaunām psihoaktīvām vielām visā Savienībā vai ziņojumu, kurā izskaidrots Komisijas viedoklis, kāpēc šāda iniciatīva nav nepieciešama. Saskaņā ar Tiesas 2015. gada 16. aprīļa spriedumu apvienotajās lietās C-317/13 un C-679/13, pirms tiek pieņemts akts, kura pamatā ir Padomes Lēmuma 2005/387/TI 8. panta 1. punkts, ir jākonsultējas ar Eiropas Parlamentu. 
            
            
               
                  Balstoties uz riska novērtējuma ziņojumā konstatēto, Komisija uzskata, ka ir pamatoti minētajai vielai visā Savienībā piemērot kontroles pasākumus. Spriežot pēc riska novērtējuma ziņojuma, akriloilfentanila akūtais toksiskums var radīt smagu kaitējumu cilvēka veselībai.
               
            
            
               2.PRIEKŠLIKUMA MĒRĶIS 
            
            
               
                  Šā Padomes īstenošanas lēmuma priekšlikuma mērķis ir aicināt dalībvalstis piemērot akriloilfentanilam kontroles pasākumus un kriminālsodus, kas paredzēti to tiesību aktos atbilstoši dalībvalstu saistībām, kuras izriet no Apvienoto Nāciju Organizācijas 1971. gada konvencijas par psihotropajām vielām.
               
            
            
               2017/0073 (NLE)
            
            
               Priekšlikums
            
            
               PADOMES ĪSTENOŠANAS LĒMUMS
            
            
               par kontroles pasākumu piemērošanu jaunajai psihoaktīvajai vielai N-(1-fenetilpiperidīn-4-il)-N-fenilakrilamīdam (akriloilfentanilam)
            
            
               EIROPAS SAVIENĪBAS PADOME,
            
            
               ņemot vērā Līgumu par Eiropas Savienības darbību, 
            
            
               ņemot vērā Padomes Lēmumu 2005/387/TI (2005. gada 10. maijs) par informācijas apmaiņu, riska novērtējumu un kontroli attiecībā uz jaunām psihoaktīvām vielām
                  2
                un jo īpaši tā 8. panta 3. punktu,
            
            
               ņemot vērā Eiropas Parlamenta atzinumu
                  3
               ,
            
         
         
            
               ņemot vērā Eiropas Komisijas priekšlikumu,
            
            
               tā kā:
            
            
               (1)Eiropas Narkotiku un narkomānijas uzraudzības centra (EMCDDA) paplašinātās Zinātniskās komitejas īpašajā sanāksmē saskaņā ar Lēmuma 2005/387/TI 6. pantu tika sagatavots riska novērtējuma ziņojums par jauno psihoaktīvo vielu N-(1-fenetilpiperidīn-4-il)-N-fenilakrilamīdu (akriloilfentanilu), un 2017. gada 24. februārī tas tika iesniegts Komisijai un Padomei.
            
            
               (2)Akriloilfentanils ir sintētisks opioīds. Pēc struktūras tas ir līdzīgs fentanilam — vielai, kam piemēro kontroles pasākumus un ko plaši izmanto medicīnā par palīglīdzekli vispārējai anestēzijai ķirurģiskās operācijās vai atsāpināšanai. Pieejamie dati liecina, ka akriloilfentanils ir spēcīga antinociceptīva viela ar ilgstošu iedarbību uz opioīdu sistēmu.
            
            
               (3)Akriloilfentanils Eiropas Savienībā ir bijis pieejams vismaz kopš 2016. gada aprīļa un ir konstatēts 6 dalībvalstīs. Lielākoties tas konfiscēts šķidrā stāvoklī, bet atklātas arī citas formas, piemēram, tabletes, pulveris un kapsulas. Atklātie daudzumi ir samērā mazi. Tomēr jāņem vērā konteksts, ka vielai ir ļoti spēcīga iedarbība.
            
            
               (4)Trīs dalībvalstis ir ziņojušas par 47 nāves gadījumiem, kas saistīti ar akriloilfentanilu. Vismaz 40 gadījumos akriloilfentanils bija nāves cēlonis vai varētu būt veicinājis nāves iestāšanos. Turklāt ir saņemtas ziņas, ka vairāk nekā 20 akūtas intoksikācijas gadījumos ir aizdomas, ka tās cēlonis bijis akriloilfentanils.
            
            
               (5)Nav informācijas, kas liecinātu, ka akriloilfentanila ražošanā, izplatīšanā, nelikumīgā tirdzniecībā un piegādē Savienībā būtu iesaistīta organizētā noziedzība. Pieejamie dati liecina, ka lielāko daļu akriloilfentanila, kas ir Eiropas tirgū, ražojuši ķīmijas rūpniecības uzņēmumi Ķīnā.
            
            
               (6)Akriloilfentanilu pārdod kā “pētniecības ķīmisko vielu”, parasti tas ir pulvera veidā un lietošanai gatava deguna aerosola veidā mazos un vairumtirdzniecības daudzumos. Nepilnīgā informācija, kas iegūta, konfiscējot šo vielu, liecina, ka akriloilfentanilu, iespējams, pārdod arī nelegālajā opioīdu tirgū.
            
            
               (7)Akriloilfentanils nav iekļauts to vielu sarakstos, kurām piemēro kontroles pasākumus saskaņā ar Apvienoto Nāciju Organizācijas 1961. gada Vienoto konvenciju par narkotiskajām vielām vai Apvienoto Nāciju Organizācijas 1971. gada Konvenciju par psihotropajām vielām. Patlaban viela netiek vērtēta ANO sistēmā.
            
            
               (8)Akriloilfentanilam nav iedibināta vai atzīta lietojuma nedz medicīnā, nedz veterinārijā. Izņemot ar pašas vielas parādīšanos narkotiku tirgū saistīto izmantošanu analītiskos references materiālos un zinātniskos pētījumos par tās ķīmiju, farmakoloģiju un toksikoloģiju, nav norāžu, ka to izmantotu citām vajadzībām.
            
            
               (9)Riska novērtējuma ziņojumā secināts, ka trūkst zinātnisku pierādījumu par akriloilfentanilu, un norādīts, ka būtu nepieciešami turpmāki pētījumi. Tomēr pieejamie pierādījumi un informācija par vielas radīto risku veselībai un tās sociālo risku ir pietiekams pamats, lai visā Savienībā akriloilfentanilam piemērotu kontroles pasākumus.
            
            
               (10)Tikai 9 dalībvalstis akriloilfentanilam piemēro kontroles pasākumus saskaņā ar valsts tiesību aktiem narkotiku kontroles jomā, un 2 dalībvalstis izmanto citus likumdošanas līdzekļus tā kontrolei, tādējādi kontroles pasākumu piemērošana visā Savienībā ļautu izvairīties no šķēršļiem tiesībaizsardzības iestāžu un tiesu iestāžu pārrobežu sadarbībā un veicinātu aizsardzību pret riskiem, ko var radīt vielas pieejamība un lietošana.
            
            
               (11)Ar Lēmumu 2005/387/TI Padomei ir piešķirtas īstenošanas pilnvaras, lai tā Savienības līmenī ātri un pamatojoties uz speciālām zināšanām, reaģētu uz jaunu psihoaktīvu vielu parādīšanos, ko konstatējušas un par ko ziņojušas dalībvalstis, un lai visā Savienībā piemērotu šīm vielām kontroles pasākumus. Nosacījumi un procedūra, ar kuriem sāk izmantot šādas īstenošanas pilnvaras, ir nodrošināti, tāpēc būtu jāpieņem īstenošanas lēmums, lai akriloilfentanilam visā Savienībā piemērotu kontroles pasākumus.
            
            
               (12)Lēmums 2005/387/TI ir saistošs Dānijai, tāpēc tā piedalās šā lēmuma, ar ko īsteno Lēmumu 2005/387/TI, pieņemšanā un piemērošanā.
            
            
               (13)Lēmums 2005/387/TI ir saistošs Īrijai, tāpēc tā piedalās šā lēmuma, ar ko īsteno Lēmumu 2005/387/TI, pieņemšanā un piemērošanā.
            
            
               (14)Lēmums 2005/387/TI nav saistošs Apvienotajai Karalistei, tāpēc tā nepiedalās šā lēmuma, ar ko īsteno Lēmumu 2005/387/TI, pieņemšanā, un Apvienotajai Karalistei tas nav saistošs un nav jāpiemēro,
            
            
               IR PIEŅĒMUSI ŠO LĒMUMU. 
            
            
               1. pants
            
            
               Jaunajai psihoaktīvajai vielai N-(1-fenetilpiperidīn-4-il)-N-fenilakrilamīdam (akriloilfentanilam) visā Savienībā piemēro kontroles pasākumus.
            
            
               2. pants
            
         
         
            
               Dalībvalstis vēlākais [vienu gadu pēc šā lēmuma publicēšanas dienas] saskaņā ar valsts tiesību aktiem veic pasākumus, kas nepieciešami, lai 1. pantā minētajai jaunajai psihoaktīvajai vielai piemērotu kontroles pasākumus un kriminālsodus, kā paredzēts to tiesību aktos, kas atbilst to saistībām, kuras izriet no ANO 1971. gada Konvencijas par psihotropajām vielām.
            
            
            
               Šo lēmumu piemēro saskaņā ar Līgumiem.
            
            
            
            
               Briselē,
            
            
               
                     Padomes vārdā —
               
               
                     priekšsēdētājs
               
            
         
         
            
                  
                     (1)
                  OV L 127, 20.5.2005., 32. lpp.
               
               
                  
                     (2)
                  OV L 127, 20.5.2005., 32. lpp.
               
               
                  
                     (3)
                  OV C , , . lpp.